stanford-oval/wikipedia huggingface dataset:
Avara luonto (albumi)
Kokoonpano

Jarmo Koponen – laulu, kitara, Volvo B20
Jussi Musikka – kitara, kosketinsoittimet, vihellys, laulu
Jouni Vento – basso, laulu
Olli-Matti Wahlström – rummut, kosketinsoittimet, laulu
Kokoonpano > Vierailevat muusikot

Timo Kuronen – kosketinsoittimet
Anssi Rosenius – rummut (”Zirkus”)
Mode 7

Final Fantasy VI:ssa Mode 7:ää hyödynnettiin ilma-aluksen ja chocobon ohjauksessa
Mode 7 viittaa Super Nintendo Entertainment Systemin grafiikkatilaan, joka tuki taustagrafiikan kiertoa ja skaalausta. Nämä yhdistämällä saatiin luotua kolmiulotteinen vaikutelma syvyyssuuntaan liikkuvasta tasosta ennen kuin varsinainen 3D-grafiikka yleistyi peleissä. Mode 7 on ollut käytössä myös joissakin Game Boy Advance -peleissä ja eräissä aikansa PC-peleissä ohjelmistopohjaisena toteutuksena.
Tunnettuja Mode 7:ää hyödyntäviä SNES-pelejä ovat F-Zero, Chrono Trigger, Super Mario Kart sekä Final Fantasy -sarjan osat IV ja VI. Noin 15 pelissä, mukaan lukien Super Mario Kart, käytettiin DSP-1-suorittimella paranneltua Mode 7:ää.
Koska Mode 7 ei vaikuta sprite-grafiikkaan, on kohteista, joiden ei ole tarkoitus pyöriä taustan mukana, tehtävä spriteja. Pelihahmon lisäksi spriteja ovat myös tämän käyttämät kohteet, vaikka ne kuuluisivatkin taustaan. Näitä ovat esimerkiksi portaat ja muut tasot.
Aiheesta muualla

Mode 7-efekti Flash-toteutuksena.
Boussais

| Boussais |
| --- | --- |
 Saint Hilairen kirkko Boussais’ssa
 Boussais
 Koordinaatit: 46°49′51″N, 00°14′49″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  19,7 km²
Väkiluku (2016):  456
 – Väestötiheys:  23,12 as./km²
Postinumero:  79600
Infobox OKVirheellinen NIMI-arvo: 
Boussais on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn pohjois- ja Bressuiren itäpuolella. Kunnan pinta-ala on 19,7 neliökilometriä ja siellä on arviolta 456 asukasta (vuonna 2016).
Boussais’n naapurikuntia ovat pohjoisessa Glénay, koillisessa Airvault, kaakossa Tessonnière, etelässä Maisontiers, lounaassa Chiché ja lännessä Faye-l'Abbesse. Parthenayn kaupunkiin on matkaa 18 kilometriä.
Aiheesta muualla

Kuvia tai muita tiedostoja aiheesta Boussais Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr: Boussais
Käännös suomeksi
Montréverd

| Montréverd |
| --- | --- |
 Saint-Andrén kirkko
 Montréverd
 Koordinaatit: 46°56′02″N, 1°24′40″W 
Valtio:  Ranska
Alue:  Pays de la Loire
Departementti:  Vendée
Arrondissementti:  La Roche-sur-Yon
Pinta-ala:  
 – Kokonaispinta-ala:  48,5 km²
Väkiluku (2015):  3 580 
 – Väestötiheys:  73 as./km²
Kunnan numero:  85197
 
 Kunnan kotisivut 
Infobox OKVirheellinen NIMI-arvo: 
Montréverd on kunta Vendéen departementissa Pays de la Loiren hallintoalueella läntisessä Ranskassa.
Kunta muodostettiin 1. tammikuuta 2016, kun kolme kuntaa Mormaison, Saint-André-Treize-Voies ja Saint-Sulpice-le-Verdon yhdistyivät.
Tunnettuja kuntalaisia

Maxime Bossis (s. 1955), jalkapalloilija, syntymäkunta Saint-André-Treize-Voies
Aiheesta muualla

Kuvia tai muita tiedostoja aiheesta Montréverd Wikimedia Commonsissa
Mode Gakuen Cocoon Tower

| Mode Gakuen Cocoon Tower |
| --- | --- |

Tiedot
Sijainti:   Tokio, Japani
Rakennettu:  2006–2008
Avajaiset:  15. lokakuuta[lähde? ] 2008
Tila:  valmis
Yritykset
Arkkitehti:  Tange Associates
Korkeus
Antenni:  204 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mode Gakuen Cocoon Tower (jap. モード学園コクーンタワー) on torni Nishi-Shinjukun kaupunginosassa Shinjukun erillisalueella Tokiossa, Japanissa. Tornin korkeus on 204 metriä. Sen rakenteminen aloitettiin vuonna 2006 ja se valmistui 2008.
Aiheesta muualla

Kuvia tai muita tiedostoja aiheesta Mode Gakuen Cocoon Tower Wikimedia Commonsissa
Viralliset kotisivut (japaniksi)
Modeemi (yhdistys)

Modeemi RY:n tunnus
Modeemi ry on Tampereen teknillisen yliopiston piirissä toimiva ATK-alan harrastajien yhdistys, joka perustettiin vuonna 1977. Sen tavoitteena on kasvattaa erilaisten, lähinnä Unix-pohjaisten laitteistojen tietoisuutta korkeakouluopiskelijoiden keskuudessa tarjoamalla jäsenistölleen monipuolisesti laitteistoa käytettäväksi. Yhdistys on myös julkaissut useita ATK-alan kirjoja, mm. Unix-oppaan.
Yhdistys rahoittaa toimintaansa jäsenmaksujen lisäksi juoma- ja makeismyynnillä sekä kirjoja myymällä. Jäsenistöä on keskimäärin 150–200.
Yhdistyksen toiminnan aktiivisuus on vuosien kuluessa vaihdellut useamman sadan aktiivijäsenen yhdistyksestä vähäisempään.
Aiheesta muualla

Yhdistyksen kotisivut
Mitja Tuurala

| Mitja Tuurala |
| --- | --- |
 Mitja Tuurala Tavastia-klubilla 50-vuotiskonsertissaan vuonna 2016.
Henkilötiedot
Syntynyt: 28. marraskuuta 1966 (ikä 57)
Ammatti:  Muusikko, tuottaja
Muusikko
Laulukielet:  Suomi
Tyylilajit:  Suomirock,
Soittimet:  basso, kitara, kosketinsoittimet,
Yhtyeet:  Dumari ja Spuget
  [ Muokkaa Wikidatassa ] [ ohje ]  
Mitja Tuurala (s. 28. marraskuuta 1966) on suomalainen basisti, kosketinsoittaja ja tuottaja, joka on levyttänyt monien artistien kanssa, muun muassa The Cool Sheiks, Tuomari Nurmio (Dumari ja Spuget), Raptori, Veeti & The Velvets, J. Karjalainen Electric Sauna ja Sami Saari.
Tuurala on myös säveltänyt elokuvamusiikkia ja tehnyt sovituksia, sekä äänittänyt ja tuottanut Eternal Erection -yhtyeen singlen ja CD:n.
Hän oli mukana Juha Tapanisen ohjaamassa elokuvassa Iskelmäprinssi (1991) laulukilpailujen taustaorkesterissa soittamassa pystybassoa sekä kappaleiden ”Neidon oikut”, ”Cow Cow Boogie” ja ”Kitkat” sovittajana. Viimeksimainitussa hän on myös muusikkona salanimellään Toni Tähti Tiina Isohannin ja Werner Bros. -yhtyeen lisäksi.
Salanimet

Toni Tähti
Aiheesta muualla

Mitja Tuurala Meteli.netissä
Mitja Tuuralan sovitustuotanto Suomen äänitearkistossa (1901–1999)
Baden-Fehldruck 9 Kreuzer -virhepainama

Baden-Fehldruck 9 Kreuzer -virhepainama
Baden-Fehldruck 9 Kreuzer -virhepainama on Badenin suurherttuakunnassa vuonna 1851 julkaistuista postimerkeistä löydetty virhepainama.
Badenin ensimmäiset postimerkit julkaistiin 1. toukokuuta 1851. ”9 kreuzerin vihreä” on värivirhe nimellisarvoltaan yhdeksän kreuzerin postimerkissä - tarkoitetun vaaleanpunaisen asemasta merkkejä painettiin sinivihreälle paperille. Vihreä paperi oli tarkoitettu kuuden kreuzerin merkkeihin, mutta ilmeisesti paperiarkit menivät sekaisin painossa. Virheen syntytavasta ei ole kuitenkaan varmaa tietoa. Merkkiä tunnetaan vain kolme leimattua ja yksi käyttämätön kappale. Kaksi näistä merkeistä on liimattuna kuoreen.
Neljä tunnettua merkkiä

Baden-Fehldruck 9 Kreuzerin virhepainama on yksi suurimmista filateelisista harvinaisuuksista. Virhepainama löydettiin ensi kerran vasta yli 40 vuotta merkkien julkaisemisen jälkeen. Kaksi merkin sisältävää kirjettä on alun perin paroni von Türckheimin kokoelmasta.
Leikkeellä oleva merkki, jossa Achernin postileima. Oli ensimmäisen kerran myynnissä 1908 Gilbert&Kochin huutokaupassa ja myytiin vuonna 1919 Gilbertin huutokaupassa postimerkkikauppias Theodore Championille. Merkin uskotaan olevan Yhdysvalloissa.
Kirjekuorella oleva merkki, jossa Orschweierin postileima 20. heinäkuuta 1851. Paroni Türckheim löysi merkin ja myi sen Berliinin Reichspostmuseumille.
Kirjekuorella oleva merkki, jossa Ettenheimin postileima 25. elokuuta 1851. Paroni Türckheim löysi merkin ja myi sen huutokaupalla vuonna 1894. Merkki kulkeutui Philipp von Ferraryn kokoelmiin, jonka huutokaupassa sen osti Alfred Maier. Alfred Caspary osti merkin Economist Stamp Co.:n Edward Sternin välityksellä. Casparyn kokoelman huutokaupasta sen osti Herbert Bloch John Boker Juniorille. Vuonna 1985 Bokerin huutokaupassa se myytiin 2,645 miljoonan Saksan markan hintaan, joka tuolloin oli korkein eurooppalaisesta postimerkistä koskaan maksettu hinta.
Käyttämätön kappale alkuperäisellä liimalla. Merkki oli myynnissä ensi kerran Berliinissä vuonna 1919. Toisen maailmansodan aikana se oli Trubsbachin kokoelmassa. Myöhemmin saksalainen välittäjä myi sen yksityisesti. David Feldman SA myi merkkiä huutokaupalla vuonna 1991. Vuonna 1997 se myytiin 603 750 dollarin hinnalla ja uudelleen Feldmanin huutokaupassa vuonna 2008 1 314 500 eurolla.
Koska merkkejä tunnetaan vain neljä on myös esitetty epäilyksiä siitä, että merkit ovat väärennöksiä tai vahingossa liikkeelle laskettuja koevedoksia.
Simon Error

Tunnetaan myös postimerkki, josta käytetään nimeä ”Simon Error”. Tämän löysi 1930-luvulla Karlsruhessa leimatusta kuoresta Badenin merkkien asiantuntija ja niistä kirjoittanut Siegfried Simon. Kyseessä on 6 kreuzerin vihreä merkki, jonka takapuolelta löytyy 9 kreuzerin merkin kuva. Merkki oli myynnissä Joachim Erhardtin huutokaupassa vuonna 1993 500 000 Saksan markan aloitushinnalla.
Lammin terveysasema

| Lammin terveysasema |
| --- | --- |
Osoite:  Evontie 33, 16900 Lammi
Sijainti:  Lammi, Hämeenlinna
Koordinaatit:  61.0880°N, 25.0049°E
Lammin terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lammin terveysasema on Hämeenlinnan Lammin pitäjässä toimiva kaupungin terveysasema.
Lamminjärvensuo

Lamminjärvensuota etelästä nähtynä, taustalla Halilan kallioaluetta.
Lamminjärvensuo on suo, joka sijaitsee Hämeenlinnassa Lammilla noin kaksi kilometriä Lammin taajaman itäpuolella.
Lamminjärvensuo on laajuudeltaan noin 50 hehtaaria. Se on keskiosastaan avosuota, keskellä suota sijaitsee umpeenkasvava Lamminjärvi. Suotyypiltään alue on enimmäkseen vaihettumis- ja rantasuota sekä vetistä nevaa, pieneltä osin myös lettoa. Lamminjärvensuolla tavataan monia vaateliaita suokasveja, kuten punakämmekkää, sääskenvalkkua, suovalkkua, hoikkavillaa ja sykeröpiippoa. Suo on suojeltu Suomen soidensuojeluohjelman alueena ja se on kokonaan luonnonsuojelualuetta.
Lamminjärvensuon pohjoisreunalla sijaitsee Halilan kallio- ja lehtoalue. Pystysuorana etelään suon suuntaan viettävän kallion laella esiintyy ketoja. Sen huomionarvoisia kasvilajeja ovat muun muassa ketonoidanlukko, ahonoidanlukko, liuskaraunioinen, hiirenhäntä, kesämaksaruoho, mäkiminttu, tummatulikukka ja keltasauramo. Halilan kallion alla ja itäpuolella kasvaa rehevää, lehtipuuvaltaista lehtoa, josta osa on koivikkohakaa, osa haapavaltaista. Lehdossa tavattavia vaateliaita kasveja ovat esimerkiksi nurmilaukka, humala, kullero, keltavuokko ja ojakurjenpolvi. Lehto on suojeltu Suomen lehtojensuojeluohjelman alueena.
Lamminen

Lamminen on suomalainen sukunimi, joka on muun muassa seuraavilla henkilöillä:
Aarne Lamminen (1899–1962), mainostaiteilija, taidemaalari
Anne Knaapi-Lamminen (o.s. Hakonen, myöh. Knaapi, s. 1960), kansanedustaja (Kokoomus), virkamies
Antero Lamminen (1884–1960), opettaja, toimittaja, kansanedustaja (Kokoomus)
Antti Lamminen (s. 1982), jalkapalloilija
Fanny Lamminen (s. 2002), painonnostaja
Janne Lamminen (s. 1985), salibandyn pelaaja
Jari Lamminen (s. 1985), jalkapalloilija
Johanna Lamminen (s. 1966), tekniikan tohtori, yritysjohtaja
Kalevi Lamminen (1935–2021), kansanedustaja (Kokoomus), opettaja ja lentopalloilija
Leena-Maaria Lamminen (s. 1978), pesäpalloilija
Minna Lamminen (o.s. Nummela, s. 1982), keskimatkojen ja kestävyysjuoksija
Olli Lamminen (s. 1954), jalkapalloilija
Oskari Lamminen (1897–1977), urheilutoimittaja ja -vaikuttaja
Sirkka Lamminen (o.s. Lampimäki, s. 1973), oopperalaulaja
Uno Lamminen (1910–1985), yrittäjä, kauppaneuvos ja kilpa-autoilija
Vesa Lamminen (s. 1979), jalkapalloilija ja futsalpelaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mikael Jantunen

| Mikael Jantunen |
| --- | --- |

Henkilötiedot
Koko nimi:  Mikael Jantunen
Syntynyt: 20. huhtikuuta 2000 (ikä 24) Helsinki, Suomi
Kansalaisuus:   Suomi
Koripalloilija
Lempinimi:  Micke
Pelipaikka:  Iso laitahyökkääjä / Pieni laitahyökkääjä
Pituus:  205 cm
Paino:  99 kg
Nyk. joukkue:   Paris Basketball
Pelaajaura
Yliopistojoukkueet
2019–2021:  Utahin yliopisto
Seurajoukkueet
2016−2019 2021−2022 2022–2023 2023–:   HBA-Märsky  BC Oostende  Nutribullet Treviso  Paris Basketball
Maajoukkueet
2018–:   Suomi
Ottelut (pisteet):  23 (150)
Aiheesta muualla
FIBA
Mikael Jantunen (s. 20. huhtikuuta 2000 Helsinki) on suomalainen koripalloilija.
Ura > Seurajoukkueet

Lapsena aluksi jalkapalloa pelannut Jantunen huomasi olevansa joukkueessaan poikkeuksellisen pitkä ja alkoi 11-vuotiaana pelata koripalloa. Wartti Basketin kasvatti Jantunen pelasi vuodet 2014–2016 kasvattajaseuransa joukkueessa B-poikien SM-sarjaa. Ensimmäisellä kaudellaan hän saavutti ikäluokan SM-pronssia, ja jälkimmäisellä kaudellaan hän teki sarjan kärkikeskiarvoja muun muassa levypalloissa. Vuosina 2016–2019 Jantunen pelasi HBA-Märskyssä miesten I-divisioona A:ta. Vuosina 2019–2021 hän pelasi yhdysvaltalaisessa Utahin yliopistossa.
Huhtikuussa 2021 Jantunen ilmoitti keskeyttävänsä yliopistouransa ja siirtyvänsä ammattilaiseksi. Heinäkuussa 2021 hän valitsi muutamasta joukkuevaihtoehdosta ja teki yksivuotisen sopimuksen Belgian pääsarjassa ja Mestarien liigassa pelanneen BC Oostenden kanssa.
Ura > Maajoukkue

Jantunen on pelannut kymmeniä nuorten maaotteluita. Hän kuului Suomen turnauskokoonpanoihin vuoden 2016 U17-MM-kilpailuissa, U16-EM-kilpailuissa 2016 ja U18-EM-kilpailuissa 2017. Suomen miesten maajoukkueessa Jantunen debytoi Viroa vastaan 21. kesäkuuta 2018 tehden neljä pistettä. Elokuussa hän teki miesten maajoukkueuransa ensimmäisen tupla-tuplan.
Pelityyli ja ominaisuudet

Jantunen on varsinkin laitahyökkääjäksi erinomainen hyökkäyslevypallojen ottaja. Hänen sylivälinsä on 206–207 senttimetriä. Jantunen pystyy pelaamaan sekä ison että pienen laitahyökkääjän pelipaikalla. Hän on kertonut kehittävänsä kaukoheittojensa tarkkuutta. Jantusen peliälyä, muun muassa sijoittumista kentällä, on arvostettu.
Aiheesta muualla

Mikael Jantunen basketball profile eurobasket.com (englanniksi)
Suomen joukkue – Koripallon EM-kilpailut 2022
1 Little |
7 Huff |
9 Salin |
11 Koponen |
14 Kantonen |
18 Jantunen |
19 Valtonen |
20 Madsen |
21 Maxhuni |
23 Markkanen |
35 Seppälä |
41 Palmi |
Valmentaja Tuovi
Lampang

| Lampang เทศบาลนครลำปาง |
| --- | --- |
 Wangjoki
 Vaakuna
 Lampang
 18°18′N, 99°30′E 
Valtio:  Thaimaa
Provinssi:  Lampang
Väkiluku 2014:  55 044 
 www.lampangcity.go.th 
Lampang on kaupunki Pohjois-Thaimaassa. Se on samannimisen provinssin pääkaupunki.
Brown Sugar (kappale)

| ”Brown Sugar” The Rolling Stones |
| --- | --- | --- |

Singlen tiedot
 Albumilta: Sticky Fingers
 B-puoli: ”Bitch” / ”Let It Rock (UK)   ”Bitch” (US)”
 Äänitetty : joulukuu 1969 & huhtikuu 1970
 Julkaistu: 16. huhtikuuta 1971
 Tekijä(t): Mick Jagger, Keith Richards
 Tuottaja(t): Jimmy Miller
 Tyylilaji: rock
 Kesto: 03.50
 Levy-yhtiö: Rolling Stones Records
The Rolling Stonesin muut singlet
| ”Honky Tonk Women” 1969 | ”Brown Sugar” 1971 | ”Wild Horses” 1971 |
”Brown Sugar” on brittiläisen rockyhtye The Rolling Stonesin albumilla Sticky Fingers (1971) julkaistu kappale, joka ilmestyi myös singlenä b-puolenaan kappaleet ”Bitch” ja ”Let It Rock”. Kappaleen tekijä Mick Jagger on kertonut kappaleen nimen viittaavan sekä heroiiniin että seksiin.
16. huhtikuuta 1971 julkaistu "Brown Sugar" oli ensimmäinen Rolling Stonesin omalla Rolling Stones Records levymerkillä julkaistu single.[lähde? ] Kappale nousi Yhdysvaltain Billboard Hot 100 -listan kärkeen sekä Britannian listan toiseksi.
Kokoonpano

Mick Jagger – laulu, marakassit, kastanjetit
Keith Richards – sähkökitara, akustinen kitara, taustalaulu
Charlie Watts – rummut
Bill Wyman – basso
Ian Stewart – piano
Bobby Keys – saksofoni
LOL

LOL, LoL tai Lol voi tarkoittaa monia asioita:
Lyhenteitä:
LOL, Laughing Out Loud tai Laugh Out Loud  tai Lots Of Laughs
LoL, sopimusteksteissä käytettävä lyhenne sanoista ”Limitation of Liability” tai ”Limit of Liability” suom. vastuun raja.
LOL, Lounais-Suomen osuuskauppojen liitto
Henkilöitä:
Lol Mahamat Choua, tšadilainen poliitikko
Lol Coxhill, saksofonisti
Lol Creme, muusikko
Lol Tolhurst, muusikko
Lol Solman, kanadalainen liikemies
Paikkoja:
Lol, joki Sudanissa
Loukolammen rautatieasema, liikennepaikkalyhenne Lol,  rautatieliikennepaikka Suomessa
Elokuvia:
LOL, vuoden 2006 elokuva
LOL, vuoden 2012 elokuva
LOL (Laughing Out Loud), vuoden 2008 elokuva
Muuta:
League of Legends, tietokonepeli, lyhennettynä LoL
Liberaalinen Opiskelijaliitto, lyhenne LOL, Suomessa toiminut poliittinen opiskelijajärjestö
LOL <(^^,)>, Basshunterin albumi
LOL, Blog 27:n albumi
LOL, peli Nintendo DS:lle
mongon kieli, ISO 639-koodi lol, kieli
Bourré au son

| Bourré au son La Fouine |
| --- | --- | --- |

Studioalbumin tiedot
 Äänitetty : 2004-2005
 Julkaistu: 2005
 Formaatti: CD
 Tyylilaji: Rap
 Levy-yhtiö: Sony BMG Music
Listasijoitukset
 Les Charts #82 (2005)
La Fouinen muut julkaisut
| Planète Trappes 2004 | Bourré au son 2005 | Planète Trappes Volume 2 2006 |
Bourré au son on La Fouinen neljäs sooloalbumi, jonka julkaisi Sony BMG Musicin vuonna  2005. Levyltä julkaistiin kolme singleä, Quelque chose de spécial, Basta ja  L'unité.
Kappaleet

Peu à l'arrivée – 3.55
Bourré au son – 4.55
Quelque chose de spécial – 3.44
Basta – 4.04
Peace on earth – 4.48
Autobiographie – 5.02
J'roule – 4.57
J'rap pour le fric – 4.10
Fouiny flow – 3.35
C'est ça  – 4.02
Marche ou crève – 4.35
Symphonie – 6.05
L'unité – 3.49
Die – 5.02
Groupie love – 3.18
Quelque chose de sauvage – 3.43
Listasijoitukset

| Vuosi | Lista | Sijoitus |
| --- | --- | --- |
| 2005 |  Les Charts | 82 |
Becky Sauerbrunn

Becky Sauerbrunn
Becky Sauerbrunn (s. 6. kesäkuuta 1985) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän pelannut 164 maaottelua tammikuusta 2008 alkaen.
Sauerbrunn voitti olympiakultaa 2012 sekä MM-kultaa vuosina 2015 ja 2019. Hän on saavuttanut myös MM-hopeaa 2011 ja olympiapronssia vuodelle 2021 siirretyissä Tokion kisoissa. Vuoden 2011 MM-kisoissa hän pelasi vain välieräottelussa Ranskaa vastaan, ja olympiakisoissa 2012 hän pääsi vaihtopelaajan roolissa kentälle vain kolmessa ottelussa. Vuoden 2015 MM-kisoissa Sauerbrunn pelasi täyden ajan kaikissa Yhdysvaltain otteluissa. Vuoden 2019 MM-kisoissa Sauerbrunn pelasi kaikissa muissa Yhdysvaltain otteluissa paitsi ensimmäisessä ottelussa Thaimaata vastaan.
Vuonna 2004 Sauerbrunn saavutti alle 19-vuotiaiden MM-kisoissa pronssia.
Kotimaassaan Sauerbrunn edustaa Utah Royalsia, jonne hän siirtyi FC Kansas Citystä.
Aiheesta muualla

Kuvia tai muita tiedostoja aiheesta Becky Sauerbrunn Wikimedia Commonsissa
Yhdysvaltain joukkue – Jalkapallon naisten MM-kilpailut 2015
1 Solo |
2 Leroux |
3 Rampone |
4 Sauerbrunn |
5 O’Hara |
6 Engen |
7 Boxx |
8 Rodriguez |
9 O'Reilly |
10 Lloyd |
11 Krieger |
12 Holiday |
13 Morgan |
14 Brian |
15 Rapinoe |
16 Chalupny |
17 Heath |
18 Harris |
19 Johnston |
20 Wambach |
21 Naeher |
22 Klingenberg |
23 Press |
Valmentaja Ellis
Yhdysvaltain joukkue – Jalkapallon naisten MM-kilpailut 2019
1 Naeher |
2 Pugh |
3 Mewis |
4 Sauerbrunn |
5 O’Hara |
6 Brian |
7 Dahlkemper |
8 Ertz |
9 Horan |
10 Lloyd |
11 Krieger |
12 Davidson |
13 Morgan |
14 Sonnett |
15 Rapinoe |
16 Lavelle |
17 Heath |
18 Harris |
19 Dunn |
20 Long |
21 Franch |
22 McDonald |
23 Press |
Valmentaja Ellis
Yhdysvaltain joukkue – Kesäolympialaiset 2020
1 Naeher |
2 Dunn |
3 S. Mewis |
4 Sauerbrunn |
5 O’Hara |
6 K. Mewis |
7 Heath |
8 Ertz |
9 Horan |
10 Lloyd |
11 Press |
12 Davidson |
13 Morgan |
14 Sonnett |
15 Rapinoe |
16 Lavelle |
17 Dahlkemper |
18 Franch |
19 Macario |
20 Krueger |
21 Williams |
22 Campbell |
Valmentaja Andonovski
Kurgjan kartano

Kurgjan kartano (vir. Kurgja talu) sijaitsee Virossa parisenkymmentä kilometriä Türin kaupungista Pärnuun päin tien kaakkoispuolella Pärnunjoen varrella.
Kurgjan kartanossa asui Viron ensimmäinen tietoinen talonpoika, poliitikko ja kansanvalistaja Carl Robert Jakobson (1841–1882), joka oli kansansa rakastama. Tila oli Jakobsonin hallussa vuodesta 1874. Jakobson kuoli yllättäen pidettyään tilaa vain kahdeksan vuotta.
Nykyään alueella on Jakobsonin talomuseo, joka avattiin 1948, ja jonka ensimmäiseksi johtajaksi tuli Jakobsonin vanhin tytär Linda. Alueella on kauppa ja kahvilapalveluja pidetään vanhassa riihessä.
Päärakennuksessa on museo
Päärakennuksen kuistia
Päärakennuksen ulko-ovi
Riihessä on kahvila
Riihikahvilan ikkuna
Pärnujoen ylittävä silta edestä
Pärnujoen ylittävä silta takaa
Aiheesta muualla

Kurgjan kartano (Arkistoitu – Internet Archive) (viroksi)
Laipio

Laipio on rakennuksen sisäkatto tai välikatto. Se on myös laivan runkoa vahvistava vedenpitävä tai tulenkestävä seinä, joka rakennetaan laivan sisälle. Laipion tarkoituksena on estää veden tai tulen etenemistä laivassa. Laipioita esiintyy erityisesti suurissa laivoissa.
Kuria

Kuria
Ilmakuva Kuriasta
| --- | --- |
Sijainti:  Gilbertsaaret Kiribati
Korkein kohta:  3  m 
Pinta-ala:  15,48 km²
| --- | --- |
Asukasluku:  1 046 (2015)
muokkaa - muokkaa wikitekstiä - muokkaa Wikidataa
Kuria on Kiribatiin kuuluva atolli Gilbertsaarten pohjoisosassa yhdeksän kilometriä Aranukasta luoteeseen. Riutan ympäröimä atolli koostuu kahdesta saaresta, Buarikista ja Oneekesta. Saarten välissä on 20 metriä leveä kanava, jonka yli on rakennettu silta.
Kurian pinta-ala 15,5 neliökilometriä ja asukkaita oli 1 046 vuonna 2015.
Aiheesta muualla

Kuvia tai muita tiedostoja aiheesta Kuria Wikimedia Commonsissa
http://www.janeresture.com/kuria/index.htm
Kiribatin saaret
Gilbertsaaret: Abaiang | Abemama | Aranuka | Arorae | Beru | Butaritari | Kuria | Maiana | Makin | Marakei | Nikunau | Nonouti | Onotoa | Tabiteuea | Tamana | Tarawa
Phoenixsaaret: Abariringa | Birnie | Enderbury | Manra | McKean | Nikumaroro | Orona | Rawaki
Linesaaret: Kiritimati | Tabuaeran | Teraina | Malden | Starbuck | Flint | Vostok | Caroline
Banaba
Kid A

| Kid A Radiohead |
| --- | --- | --- |

Studioalbumin tiedot
 Äänitetty : tammikuu 1999 –  huhtikuu 2000
 Julkaistu: 27. syyskuuta 2000 (Japani) 2. lokakuuta 2000 (Yhdistynyt kuningaskunta) 3. lokakuuta 2000 (Yhdysvallat ja Kanada)
 Formaatti: CD, LP, C-kasetti
 Tuottaja(t): Nigel Godrich, Radiohead
 Tyylilaji: taiderock elektroninen musiikki alternative rock
 Kesto: 50.01
 Levy-yhtiö: Parlophone Capitol Records
Muut kannet
 Erikoisversion kansitaide.
Listasijoitukset
  1. (2000)    1. (lokakuu 2000)    2. (lokakuu 2000)   Kts. lisää listasijoituksia
Radioheadin muut julkaisut
| OK Computer 1997 | Kid A 2000 | Amnesiac 2001 |
Kid A on englantilaisen rockyhtyeen Radioheadin neljäs studioalbumi, joka julkaistiin vuonna 2000. Se oli maailmanlaajuisesti kaupallinen menestys, ja sitä myytiin Yhdistyneessä kuningaskunnassa  platinalevyyn oikeuttava määrä yhdessä viikossa. Se on myös Radioheadin ensimmäinen ja tähän mennessä ainoa julkaisu, joka nousi suoraan Yhdysvaltojen albumilistoilla ensimmäiselle sijalle; tämä siitä huolimatta, että levyltä ei ollut julkaistu etukäteen hittisingleä tai musiikkivideota.
Kid A nauhoitettiin Pariisissa, Kööpenhaminassa, Gloucestershiressa ja Oxfordissa, ja sen tuotti Nigel Godrich. Tällä levyllä Radiohead muutti tyyliään vuonna 1997 julkaisemansa menestyslevyn OK Computerin hymnimäisistä lauluista elektronisen musiikin suuntaan. Levyllä on vaikutteita myös 1960- ja 1970-luvun saksalaisesta krautrockista, jazzista ja klassisesta musiikista . Radiohead käytti albumilla monia rock-yhtyeille epätavanomaisia soittimia, kuten Ondes Martenot'ta, pasuunaa ja trumpettia. Sanoitukset ovat minimalistisemmat ja abstraktimmat kuin yhtyeen aikaisimmilla albumeilla. Alkuperäisen kansitaiteen ovat tehneet Stanley Donwood ja Thom Yorke.
Kid A:ta on sanottu yhdeksi haastavimmista, mutta silti kaupallisesti menestyneistä albumeista. Se voitti parhaan alternative-albumin Grammy-palkinnon ja oli ehdolla myös vuoden albumiksi. Kid A:ta oli myyty yli 1,3 miljoonaa kappaletta vuoteen 2003 mennessä.